แนะดึงเงินลงทุน
ธนาคารเอชเอสบีซี ออกรายงานการแข่งขันเพื่อดึงดูดเงินลงทุนโดยตรงจากต่างประเทศ (เอฟดีไอ) ในอาเซียน โดยระบุว่า
8 ส.ค. 2558

ธนาคารเอชเอสบีซี ออกรายงานการแข่งขันเพื่อดึงดูดเงินลงทุนโดยตรงจากต่างประเทศ (เอฟดีไอ) ในอาเซียน โดยระบุว่า สำหรับไทยมีปัจจัยอื่นที่เป็นอุปสรรคต่อการดึงดูดเอฟดีไอ เช่น วัฒนธรรมการทำงานและการใช้ภาษาต่างประเทศในการติดต่อสื่อสารที่ยังต้องปรับปรุง เพื่อให้ไทยขยับเข้าใกล้การเป็นศูนย์กลางธุรกิจระดับโลก นอกจากนี้ ยังมีปัจจัยพื้นฐานอื่นๆ ทั้งโครงสร้างและด้านกฎระเบียบอีกมากที่ต้องนำมาพิจารณาด้วย
นอกจากนี้ ยังมีบรรยากาศและเสถียรภาพทางการเมือง โดยประเทศไทยมีเรื่องที่ต้องติดตาม เช่น การพิจารณาร่างรัฐธรรมนูญฉบับใหม่ กำหนดการเลือกตั้ง และแผนการปฏิรูปเศรษฐกิจและสังคมที่อยู่ระหว่างการดำเนินการ รวมทั้งปัญหาประชากรสูงวัยและอัตราการเติบโตของประชากรที่อยู่ในวัยทำงานต่ำ สะท้อนว่าไทยต้องเพิ่มทักษะของแรงงานที่มีอยู่ เพื่อให้ไทยดึงดูดเอฟดีไอ โดยเฉพาะภาคการผลิต รวมทั้งการฝึกอบรมในบริษัทเพื่อเพิ่มคุณภาพแรงงาน